

|  |  |  |
| --- | --- | --- |
| ที่ นศ ๗๘๐๐๑/(สภา)/ว 01 |  | ที่ทำการองค์การบริหารส่วนตำบลนาเคียนหมู่ที่ ๗ ตำบลนาเคียน อำเภอเมือง นศ ๘๐๐๐๐ |

 18 มกราคม 2564

เรื่อง เรียกประชุมสภาองค์การบริหารส่วนตำบลนาเคียน สมัยสามัญ สมัยแรก ประจำปี พ.ศ. 2๕64

เรียน ผู้บริหารฯ และสมาชิกสภาองค์การบริหารส่วนตำบลนาเคียน ทุกท่าน

 อ้างถึง หนังสือองค์การบริหารส่วนตำบลนาเคียน ที่ นศ ๗๘๐๐๑/(สภา)/ว 12 ลงวันที่ 20 กุมภาพันธ์ 2563

สิ่งที่ส่งมาด้วย ประกาศเรียกประชุมฯ จำนวน ๑ ฉบับ

 ตามที่แจ้งว่าสภาองค์การบริหารส่วนตำบลนาเคียน ในคราวประชุมสภาสมัยสามัญ สมัยแรก ประจำปี พ.ศ. ๒๕63 เมื่อวันที่ 19 กุมภาพันธ์ พ.ศ. ๒๕63 ได้กำหนดสมัยประชุมสามัญ ประจำปี พ.ศ.๒๕64 ตามข้อ 22 ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ 2) พ.ศ.2554 ความละเอียดแจ้งแล้วนั้น

 บัดนี้ ประธานสภาองค์การบริหารส่วนตำบลนาเคียน ได้เรียกประชุมสภาองค์การบริหาร ส่วนตำบลนาเคียน สมัยสามัญ สมัยแรก ประจำปี พ.ศ. ๒๕64 ตั้งแต่วันที่ 1 – 15 กุมภาพันธ์ ๒๕64 ทั้งนี้ หากผู้บริหารหรือสมาชิกสภาองค์การบริหารส่วนตำบลนาเคียนผู้ใดมีญัตติหรือเรื่องอื่นใด ที่จะต้องให้สภาองค์การบริหารส่วนตำบลนาเคียนพิจารณา ให้เสนอญัตติล่วงหน้าเป็นหนังสือเพื่อประธานสภาจะได้บรรจุ เข้าระเบียบวาระการประชุมต่อไป รายละเอียดปรากฎตามสิ่งที่ส่งมาด้วย

 จึงเรียนมาเพื่อทราบ

 ขอแสดงความนับถือ 

 (นายเกษม จิตร์ถาวร)

 ประธานสภาองค์การบริหารส่วนตำบลนาเคียน

สำนักงานปลัด/งานกิจการสภา

โทรศัพท์/โทรสาร ๐ – ๗๕35-5313

E-Mail Address : [www.nakean.go.th](http://www.nakean.go.th)





ประกาศสภาองค์การบริหารส่วนตำบลนาเคียน

เรื่อง เรียกประชุมสภาสมัยสามัญ สมัยแรก ประจำปี พ.ศ. ๒๕64

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ตามที่สภาองค์การบริหารส่วนตำบลนาเคียน ได้กำหนดสมัยประชุมสภาสมัยสามัญ สมัยแรก ประจำปี พ.ศ.2564 มีกำหนด 15 วัน ตั้งแต่วันที่ 1 – 15 กุมภาพันธ์ พ.ศ. ๒๕64 นั้น

 อาศัยอำนาจตามความในมาตรา ๕4 แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒ ประกอบกับข้อ ๒๒ ของระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ 2) พ.ศ.2554 จึงเรียกประชุมสภาองค์การบริหารส่วนตำบลนาเคียน สมัยสามัญ สมัยแรก ประจำปี พ.ศ.๒๕64 มีกำหนด 15 วัน ตั้งแต่วันที่ 1 กุมภาพันธ์ พ.ศ.๒๕64 เป็นต้นไป

 จึงประกาศให้ทราบโดยทั่วกัน

 ประกาศ ณ วันที่ 18 มกราคม พ.ศ. ๒๕64

 (ลงชื่อ) 

 (นายเกษม จิตร์ถาวร)

 ประธานสภาองค์การบริหารส่วนตำบลนาเคียน